เวเนซุเอลาผ่านกฎหมายคุมเข้มเนื้อหาออนไลน์
รัฐสภาเวเนซุเอลาผ่านกฎหมายกำกับเนื้อหาในอินเทอร์เน็ต เตรียมแบนข้อความออนไลน์ ซึ่งก่อให้เกิดความเกลียดชัง การไม่ยอมรับความแตกต่างทางการเมืองและศาสนา และไม่เคารพเจ้าหน้าที่รัฐเมื่อวันที่ 21 ธ.ค. ที่ผ่านมา สำนักข่าวบีบีซี รายงานว่า รัฐสภาเวเนซุเอลาผ่านกฎหมายในการกำกับเนื้อหาในอินเทอร์เน็ต โดยภายใต้ร่างกฎหมายฉบับนี้ ข้อความออนไลน์ ซึ่งก่อให้เกิดความเกลียดชัง การไม่ยอมรับความแตกต่างทางการเมืองและศาสนาจะถูกแบนนอกจากนี้ กฎหมายใหม่นี้ยังห้ามเผยแพร่เนื้อหาที่เชื่อได้ว่าเป็นการไม่เคารพเจ้าหน้าที่รัฐด้วยขณะที่นักการเมืองฝ่ายค้านออกเสียงไม่เห็นด้วยกับมาตรการดังกล่าว เพราะมองว่าเป็นการคุกคามเสรีภาพในการแสดงความเห็นด้านฮูโก ชาเวซ ประธานาธิบดีเวเนซุเอลาระบุว่ากฎหมายนี้มีขึ้นเพื่อช่วยป้องกันพลเมืองจากอาชญากรรมออนไลน์กฎหมายดังกล่าวระบุว่า ผู้ให้บริการเนื้อหาออนไลน์และเว็บท่า อาจถูกปรับหากมีภาพหรือข้อความที่ไม่เคารพเจ้าหน้าที่ ยุยงหรือสนับสนุนให้เกิดความเกลียดชัง หรือก่อให้เกิดความวิตกกังวลในหมู่พลเมือง หรือส่งผลต่อความสงบเรียบร้อยของประชาชนชาเวซกล่าวว่า กฎหมายดังกล่าวจะช่วยป้องกันประชาชนจากเนื้อหาที่สนับสนุนการใช้ยาเสพติด การค้าประเวณีและอาชญากรรมอื่นๆเราไม่ได้จะล้างบางหรือปิดกั้นอินเทอร์เน็ต ชาเวซกล่าวในรายการประจำสัปดาห์ของเขา เมื่อวันอาทิตย์ที่ผ่านมา (20 ธ.ค.) และว่า สิ่งที่เรากำลังทำเป็นการปกป้องพวกเราเองจากอาชญากรรม อาชญากรรมไซเบอร์หอการค้าพาณิชย์อิเล็กทรอนิกส์เวเนซุเอลาวิจารณ์กฎหมายดังกล่าวว่าเป็นอีกก้าวหนึ่งสู่การเซ็นเซอร์และปิดกั้นเว็บไซต์ด้านนักการเมืองฝ่ายค้านบางคนกล่าวหาว่าประธานาธิบดีชาเวซผ่านร่างกฎหมายที่เข้มงวดหลายฉบับก่อนที่ผู้แทนชุดใหม่จะเข้ารับตำแหน่งในเดือนมกราคม ซึ่งจะทำให้มีจำนวนสมาชิกฝ่ายค้านมากขึ้นทั้งนี้ เมื่อวันที่ 17 ธ.ค. รัฐสภาเวเนซุเอลาได้เห็นชอบให้อำนาจพิเศษแก่ชาเวซ เป็นเวลา 18 เดือน ซึ่งชาเวซให้เหตุผลว่า การใช้อำนาจดังกล่าวเพื่อเร่งแก้ปัญหาน้ำท่วมในเวเนซุเอลา ที่ส่งผลให้ประชาชนนับหมื่นไม่มีที่อยู่อาศัย ขณะที่มีผู้วิจารณ์ว่าอำนาจดังกล่าวอาจทำให้เขาปกครองแบบเผด็จการ
รัฐสภาเวเนซุเอลาผ่านกฎหมายกำกับเนื้อหาในอินเทอร์เน็ต เตรียมแบนข้อความออนไลน์ ซึ่งก่อให้เกิดความเกลียดชัง การไม่ยอมรับความแตกต่างทางการเมืองและศาสนา และไม่เคารพเจ้าหน้าที่รัฐ เมื่อวันที่ 21 ธ.ค.
การเซ็นเซอร์,อินเทอร์เน็ต,ฮูโก ชาเวซ,เวเนซุเอลา